ET Euroopa Liidu Teataja C 285/16

Prantsuse valitsuse teatis seoses Euroopa Parlamendi ja nõukogu direktiiviga 94/22/EÜ süsivesinike geoloogilise luure, uurimise ja tootmise lubade andmis- ning kasutamistingimuste kohta (1)

(Teadaanne vedelate või gaasiliste süsivesinike uurimise ainuõigusliku tegevusloa ehk nn Permis de Rozay-en-Brie loa taotlemise kohta)

(EMPs kohaldatav tekst)

2010/C 285/08

23. juunil 2010 esitasid ettevõtted Toreador Energy France SCS ja Hess Oil France SAS registrijärgse asukohaga 9 rue Scribe, 75009 Paris, FRANCE ja 37 rue des Mathurins, 75008 Paris, FRANCE, ühiselt ja solidaarselt taotluse viieaastase ainuõigusliku tegevusloa ehk nn Permis de Rozay-en-Brie loa saamiseks, et uurida vedelate või gaasiliste süsivesinike leiukohti osaliselt Seine-et-Marne'i departemangu jääval alal.

Territooriumi pindala hõlmab osaliselt nn de Courpalay loa alusel taotletavat ala, millega seoses avaldati 17. juuni 2010. aasta Euroopa Liidu Teataja C 157 kutsed võistlevate taotluste esitamiseks, ja osaliselt sellest välja jäävaid alasid.

Käesolev teatis hõlmab üksnes väljapoole jäävaid alasid pindalaga ligikaudu 26 km2.

Kõnealune tegevusluba kehtib järgmiste geograafiliste koordinaatidega maa-alal, kusjuures algmeridiaaniks on Pariisi meridiaan:

Pindala 1

Punkt Idapikkuskraad idapikkus Põhjalaiuskraad põhjalaius A 0,66 54,10 B 0,69 54,10 C 0,69 54,09 D 0,66 54,09





Pindala 2

Punkt Idapikkuskraad idapikkus Põhjalaiuskraad põhjalaius A 0,70 54,20 B 0,80 54,20 C 0,80 54,13 D 0,78 54,13 E 0,78 54,17 F 0,76 54,17 G 0,76 54,18 H 0,74 54,18 I 0,74 54,19 J 0,72 54,19 K 0,72 54,15 L 0,70 54,15

Taotluste esitamine ja loa andmise kriteeriumid

Algse taotluse ja konkureerivate taotluste esitajad peavad vastama loa väljaandmiseks vajalikele tingimustele, mis on määratletud kaevandamise ja maa-aluse ladustamise õigust käsitleva 2. juuni 2006. aasta määruse nr 2006-648 artiklites 4 ja 5 (3. juuni 2006. aasta Prantsuse Vabariigi Teataja).

Huvitatud ettevõtjad võivad 90 päeva jooksul pärast käesoleva teatise avaldamist esitada konkureeriva taotluse vastavalt menetlusele, mis on kokkuvõtlikult esitatud „Teatises süsivesinike kaevandamisõiguse kohta Prantsusmaal” (avaldatud 30. detsembri 1994. aasta Euroopa Ühenduste Teatajas C 374, lk 11) ja kinnitatud kaevandamise ja maa-aluse ladustamise õigust käsitleva 2. juuni 2006. aasta määrusega nr 2006-648 (3. juuni 2006. aasta Prantsuse Vabariigi Teataja).

Konkureerivad taotlused esitatakse kaevandamisküsimustega tegelevale ministrile allpool osutatud aadressil. Otsused esialgse taotluse ja konkureerivate taotluste kohta võetakse vastu kahe aasta jooksul arvestatuna kuupäevast, mil Prantsuse asutused said kätte esialgse taotluse, seega hiljemalt 20. novembril 2011.

Tingimused ja nõuded kaevandamise ja selle peatamise kohta

Taotlejatel palutakse lähtuda kaevandamisseaduse (code minier) artiklist 79 ja artikli 79 lõikest 1 ning 2. juuni 2006. aasta määrusest nr 2006-649, milles käsitletakse kaevandamistegevust, maa-alust ladustamist ning kaevandus- ja ladustamiskontrolli (3. juuni 2006. aasta Prantsuse Vabariigi Teataja).

Lisateavet võib saada ökoloogia-, energeetika-, säästva arengu ja mereministeeriumist (Ministère de l'Écologie, de l’Énergie, du Développement durable et de la Mer): energeetika ja kliima peadirektoraat, energeetika direktoraat (Direction générale de l'énergie et du climat, Direction de l’énergie), varustuskindluse ja uute energeetikatoodete osakond (Sous-direction de la sécurité d’approvisionnement et nouveaux produits énergétiques), Grande Arche de la Défense — Paroi Nord, 92055 La Défense Cedex, FRANCE (tel +33 140819529).

Eespool nimetatud õigusaktidega saab tutvuda Légifrance’i veebisaidil: http://www.legifrance.gouv.fr

(1) EÜT L 164, 30.6.1994, lk 3.